Ixef wis kraḍ: Tasleḍt tasensiwlant n tmucuha Ḥewwa ad naf mgaraden imukan-nsent, yal yiwet d acu-t wadeg i deg ḍrant tidyanin, ma nuɣal ɣer tmacahut n Mqidec n Ḥiẓer ad naf imukan d-yettwabedren deg-s mxalafen s waṭas ɣef imukan d-yettwabedren deg Beqdidec n At Ḥewwa am: (axxam, amadaɣ, lbir, lkanun, akufi, tinḥirt, leqṣer) ma yella deg tmacahut n Beqdidec n At Ḥewwa ad naf imukan-agi (axxam, tizgi, ssuq, tala, lebḥer), ɣef waya nezmer ad nini dakken deg tmacahut n Mqidec n Ḥiẓer i tuqten deg-s imukan dayen i tt-yeǧǧan ad tiwsiɛ deg ineḍruyen-is, acku imukan n tmacahut-agi ur llin ara di tmacahut n